
Ministru kabineta rīkojums Nr. 277
Rīgā 2026. gada 21. maijā (prot. Nr. 28 11. §)
Par sadarbību ar biedrību "Latvijas Ārpolitikas institūts"
· 1. Atļaut Ārlietu ministrijai slēgt iepirkuma līgumu ar biedrību "Latvijas Ārpolitikas institūts" par analītiska, pētnieciska un ekspertu atbalsta pakalpojumu nodrošināšanu valsts ārpolitikas procesu sagatavošanai, īstenošanai un sabiedrības informēšanai (turpmāk – līgums), piemērojot Publisko iepirkumu likuma 5. panta 14. punktā noteikto iepirkuma procedūru izņēmumu. 
· 2. Līgumā noteikt finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši noteiktajam mērķim ir atbildīga biedrība "Latvijas Ārpolitikas institūts".
· 3. Ārlietu ministrijai 1. punktā minēto iepirkumu 2026. un 2027. gadā nodrošināt no budžeta programmā 97.00.00 "Nozaru vadība un politikas plānošana" paredzētajiem līdzekļiem.

